Carla sê wanneer sy leer, sien sy in haar gedagtes 'n huis of gebou met kamers. Sy het 'n metode verfyn om baie feite en vakke dan op so 'n manier in kamers in die huis te verdeel en assosiasies te skep dat sy die kamers met feite en inligting in 'n bepaalde volgorde kan oproep en onthou.
Carla is ook 'n kranige landloopatleet wat in haar matriekjaar Suid-Afrikaanse kleure verwerf het. Vir ontspanning bring sy graag tyd in die natuur deur. Sy stap in die berge of kyk voëls.
"Ek bewonder haar deursettingsvermoë;dat sy aangehou het terwyl die hele wêreld teen haar was. Sy het ondanks alles steeds uitgestyg."
Carla se ma, Magda, is 'n tuisteskepper wat help om die gemeente waar haar man predikant is se geldsake te laat klop.